B4-0396, 0404, 0409, 0415 και 0434/97

Ψήφισμα σχετικά με την κατάσταση στο Σουδάν

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματά του σχετικά με το Σουδάν,

A. ανησυχώντας για την στρατιωτική κατάσταση στο Σουδάν όπου οι μάχες επεκτείνονται σ' όλη την εθνική επικράτεια, προκαλώντας όλο και πιο σημαντικό κύμα προσφύγων καθώς και την κατάρρευση των οικονομικών και κοινωνικών δομών της χώρας,

Β. διαπιστώνοντας ότι το καθεστώς του Σουδάν πρέπει να αντιμετωπίσει σοβαρές αντεπιθέσεις σε πολλά μέτωπα, τόσο στο βορρά όσο και στο νότο της χώρας,

Γ. συγκλονισμένο από την ετήσια έκθεση του Δρ. Gaspar BIRO, ειδικού εισηγητή για το Σουδάν της Επιτροπής για τα ανθρώπινα δικαιώματα του ΟΗΕ που περιέχει στοιχεία για εξώδικες δολοφονίες, συνοπτικές διαδικασίες εκτέλεσης, αναγκαστικούς εξαφανισμούς, βασανιστήρια, απάνθρωπες και υποτιμητικές μεταχειρίσεις, απουσία έννομων διαδικασιών, διάφορους αυθαίρετους περιορισμούς της ελευθερίας του λόγου και της δημιουργίας ενώσεων και κινημάτων, παραβιάσεις των δικαιωμάτων των γυναικών και των παιδιών, δουλεμπόριο και πρακτικές δουλείας,

Δ. υπενθυμίζοντας ότι το καθεστώς στο Σουδάν βρίσκεται εκτός διεθνούς νομιμότητας επειδή υποστηρίζει και χρηματοδοτεί διεθνείς τρομοκρατικές δραστηριότητες και στεγάζει στρατόπεδα εκπαίδευσης τρομοκρατών που ευθύνονται για τις τρομοκρατικές επιθέσεις στην Αιθιοπία, την Ερυθραία, την Αίγυπτο και την Εγγύς Ανατολή,

Ε. εξοργισμένο με την προκλητική στάση του Σουδάν έναντι των επανειλημμένων προειδοποιήσεων της διεθνούς κοινότητας, ιδίως έναντι του ψηφίσματος 1070 του Συμβουλίου Ασφαλείας της 16ης Αυγούστου 1996,

ΣΤ. ανησυχώντας για τον πολλαπλασιασμό των επαφών ανάμεσα στα καθεστώτα του Χαρτούμ και του Ιράν που αναπτύσσει δραστηριότητα αποσταθεροποίησης από το έδαφος του Σουδάν,

Ζ. ανησυχώντας σοβαρά για την επιδείνωση της ανθρωπιστικής κατάστασης στο σύνολο της χώρας που προμηνύει μια πραγματική ανθρωπιστική καταστροφή στους επόμενους μήνες εξαιτίας μεταξύ άλλων της άρνησης του καθεστώτος του Σουδάν να επιτρέψει στις διεθνείς οργανώσεις να διανείμουν την ανθρωπιστική βοήθεια,

Η. εκφράζοντας τη λύπη του γιατί η ανθρωπιστική επιχείρηση «Lifeline Sudan» πάγωσε από τις αρχές του Χαρτούμ, γεγονός που αποτελεί ένδειξη της βούλησης των σουδανικών αρχών να παρεμποδίσουν την ανθρωπιστική δράση στη χώρα,

1. επιμένει όλες οι εμπόλεμες φατρίες στη σύγκρουση του Σουδάν να κηρύξουν και να τηρήσουν εκεχειρία και να καθίσουν στην τράπεζα των διαπραγματεύσεων σύμφωνα με το σχέδιο ειρήνευσης του IGAD που αποσκοπεί να διευθετήσει την κρίση στο νότιο τμήμα του Σουδάν με βάση τις αρχές της αυτοδιάθεσης, του διαχωρισμού της θρησκείας από το κράτος και του εκδημοκρατισμού της κοινωνίας του Σουδάν[semigr ]

2. εκφράζει έντονες ανησυχίες όσον αφορά τον πολλαπλασιασμό των εστιών πολέμου στο Σουδάν που κινδυνεύει να προκαλέσει εκρηκτική κατάσταση στην περιοχή του Κέρατος της Αφρικής[semigr ]

3. καταδικάζει εκ νέου τις παραβιάσεις όλων των ανθρωπίνων δικαιωμάτων που επιβάλλονται στον ανυπεράσπιστο αστικό πληθυσμό του Σουδάν, ιδιαίτερα στις γυναίκες και τα παιδιά τόσο από το καθεστώς του Σουδάν όσο και από τις εμπόλεμες φατρίες[semigr ]

4. εκφράζει την υποστήριξή του προς τις δημοκρατικές δυνάμεις του Σουδάν που μάχονται για τον εκδημοκρατισμό της χώρας και ζητεί από την κυβέρνηση του Σουδάν να αποφυλακίσει όλους τους πολιτικούς κρατουμένους[semigr ]

5. καταδικάζει την πολιτική, οικονομική και υλική υποστήριξη που παρέχουν οι αρχές του Σουδάν στα στρατόπεδα εκπαίδευσης τρομοκρατικών στοιχείων που διεισδύουν στις χώρες τις περιοχής, ιδίως στην Αιθιοπία και την Ερυθραία με σκοπό να αποσταθεροποιήσουν τις τοπικές κυβερνήσεις και τους θεσμούς[semigr ] ζητεί να σταλεί αποστολή των Ηνωμένων Εθνών με καθήκον να εξακριβώσει με πλήρη ελευθερία τις δραστηριότητες των στρατοπέδων αυτών[semigr ]

6. ζητεί από την κυβέρνηση του Σουδάν να δώσει συνέχεια στα ψηφίσματα 1058 και 1070 του Συμβουλίου Ασφαλείας του ΟΗΕ επικυρώνοντας και εφαρμόζοντας τη Σύμβαση του ΟΗΕ κατά των βασανιστηρίων και των άλλων σκληρών, απάνθρωπων ή υποτιμητικών ποινών ή μεταχειρίσεων, προασπίζοντας τα δικαιώματα του ανθρώπου, τηρώντας τα δικαιώματα των θρησκευτικών μειονοτήτων, ελευθερώνοντας άνευ όρων όλους τους πολιτικούς κρατούμενους και εκδίδοντας προς την Αιθιοπία τα τρία άτομα που θεωρούνται ύποπτα για συμμετοχή στην απόπειρα δολοφονίας του Αιγυπτίου προέδρου Μουμπάρακ[semigr ]

7. απαιτεί από το καθεστώς του Σουδάν να επιτρέψει την διοχέτευση της ανθρωπιστικής βοήθειας και την πρόσβαση των ανθρωπιστικών οργανώσεων σ' όλες τις περιοχές της χώρας με πλήρη ασφάλεια[semigr ] καλεί ιδιαίτερα τα Ηνωμένα Έθνη να διατάξουν την κυβέρνηση του Σουδάν να επιτρέψει την επιχείρηση «Lifeline Sudan»[semigr ]

8. εκτιμά ότι η Ευρωπαϊκή Ένωση δύναται να συντελέσει στην ειρηνική διευθέτηση της σύγκρουσης του Σουδάν αναπτύσσοντας, από κοινού με τα Ηνωμένα Έθνη και τον ΟΑΕ, διπλωματική πρωτοβουλία που θα βασίζεται, κατά το μεγαλύτερο μέρος, στη διεξαγωγή κύκλου μεσολαβητικών ενεργειών[semigr ]

9. καλεί την Ευρωπαϊκή Ένωση και τα κράτη μέλη της να ανταποκριθούν στην πιεστική έκκληση των Ηνωμένων Εθνών για μία επείγουσα ανθρωπιστική βοήθεια υπολογιζόμενη σε 120 εκατ. δολλάρια, αποδεσμεύοντας τους σχετικούς ευρωπαϊκούς πόρους[semigr ]

10. ζητεί, ωστόσο, από τη διεθνή κοινότητα να διατηρήσει τις κυρώσεις της κατά της σουδανικής κυβέρνησης και καλεί ιδιαίτερα την Ευρωπαϊκή Ένωση να διατηρήσει τη διακοπή της αναπτυξιακής βοήθειας, με εξαίρεση την ελεγχόμενη ανθρωπιστική βοήθεια, όσο η σουδανική κυβέρνηση δεν έχει σημειώσει αισθητή βελτίωση σ' ό,τι αφορά τα ανθρώπινα δικαιώματα στη χώρα και δεν έχει αρχίσει πολιτική διαδικασία εκδημοκρατισμού στη οποία θα συμμετέχει επίσης η Εθνική Δημοκρατική Συμμαχία[semigr ]

11. καλεί το Διεθνές Νομισματικό Ταμείο να εξαρτήσει τους μηχανισμούς χρηματοδότησης που έχουν χορηγηθεί μέχρι σήμερα στη σουδανική κυβέρνηση από το σεβασμό των απαιτήσεων που έχει διατυπώσει η ΟΑΕ και το Συμβούλιο Ασφαλείας[semigr ]

12. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, στην Επιτροπή, στο Γενικό Γραμματέα του ΟΗΕ, στον ΟΑΕ και στην κυβέρνηση του Σουδάν.